Predkladacia správa

Návrh nariadenia vlády Slovenskej republiky o výške pracovnej odmeny a podmienkach jej poskytovania obvineným a odsúdeným predkladá Ministerstvo spravodlivosti SR do legislatívneho procesu ako iniciatívny materiál.

Účelom návrhu predkladaného nariadenia je zabezpečiť všeobecne záväzným právnym predpisom poskytovanie odmeny za prácu pre obvinených vo väzbe a odsúdených vo výkone trestu zaradených do práce. 

Návrh nariadenia vlády je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie.

Návrh nariadenia vlády bude mať dopad na verejné financie v rozsahu, ako je uvedené v odôvodnení; treba však doplniť, že tento dopad bude kompenzovaný zvýšením príjmov do štátneho rozpočtu z dôvodu zakalkulovania zvýšenia odmien odsúdených do cien výrobkov, prác a služieb. Návrh nariadenia vlády však nebude mať environmentálny vplyv, ani vplyv na zamestnanosť a podnikateľské prostredie.